section_heading: Tijek borbe
paragraph_text: Noć prije glavnog napada koje su za cilj imale presijecanje puta za Nevesinje, dijelovi jedinice Crni labudovi ubacili su se iza linija 8. motorizovane brigade VRS-a, sjeverozapadno od Nevesinja. Opći napad započeo je 11. studenoga pješadijskim napadom iz pravca Blagaja uz malo ili nimalo pomaka. Jedinice koje su se ubacile u pozadinu imale su određenih uspjeha, te su napali na Čobanovo polje i Rabinu. Pošto frontalni napad redovnih postrojbi nije uspio, ubačeni elementi ostali su izolirani, te su pretrpjeli velike gubitke u pokušaju probijanja nazad na teritorij pod nadzorom ARBiH. Bitka je okončana 20. studenoga 1994.